თოროს II
თოროს II (სომხ. Թորոս Բ; დ. უცნობია — გ. 6 თებერვალი, 1169) — კილიკიის სომეხთა სამეფოს მეექვსე ლორდი (1144/1145 — 1169) ან „მთების ლორდი“, როგორც ამ ქვეყნის მმართველებს უწოდებდნენ. თოროსი მამასთან და ძმასთან ერთად, 1137 წელს ტყვედ წაიყვანა კონსტანტინოპოლში, ბიზანტიის იმპერატორმა იოანე II-მ. მას შემდეგ რვა წლის განმავლობაში კილიკიის მმართველობა ბიზანტიის ხელში დარჩა. მამისა და ძმისგან განსხვავებით, თოროსმა ტყვეობას თავი დააღწია და 1143 წელს კილიკიაში დაბრუნდა, სამეფოს აღმოსავლეთ ნაწილში შემოკრიბა მომხრეები და ბიზანტიელების დევნა დაიწყო. ჯვაროსნების წარუმატებლობამ ხელი შეუწყო თოროსის განძრახვის შესრულებას. ბიზანტიის იმპერატორი მანუელ I კომნენოსი ცდილობდა მშვიდობიანი გზით მოეწესრიგებინა ურთიერთობა კილიკიის სამეფოსთან, თუმცა თოროსმა მოახერხა და მისი მმართველობის ბოლოს, სრულად გაათავისუფლა სომეხთა სამეფო.